Proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond ta' solidarjetà ta' l-UE /* KUMM/2008/0200 finali */





[pic] | KUMMISSJONI TAL-KOMUNITAJIET EWROPEJ | Brussel 14.4.2008 KUMM(2008) 200 finali Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond ta' Solidarjetà ta' l-UE (preżentata mill-Kummissjoni) MEMORANDUM TA’ SPJEGAZZJONI Il-Ftehim Interistituzzjonali tas-17 ta’ Mejju 2006[1] jippermetti l-mobilizzazzjoni tal-Fond tas-Solidarjetà ta’ l-Unjoni Ewropea permezz ta’ mekkaniżmu ta’ flessibilità, fil-limitu massimu annwali ta' EUR 1 biljun, minbarra l-intestaturi relevanti tal-qafas finanzjarju. Il-kundizzjonijiet ta’ l-eliġibilità għall-Fond huma ppreżentati fid-dettall fir-Regolament tal-Kunsill (KE) Nru 2012/2002[2]. Fuq il-bażi ta’ l-applikazzjonijiet għall-għajnuna mill-Fond mill-Greċja u s-Slovenja li kienu affettwati rispettivament minn nirien fil-foresti f'Awissu 2007 u minn għargħar f'Settembru 2007, l-estimi totali tal-ħsara kkawżata huma kif ġej: (EUR) | Ħsarat diretti | Somma totali ta' l-Għajnuna proposta | Ħruq ta' foresti fil-Greċja | 2 118 273 411 | 89 769 009 | Għargħar fis-Slovenja | 233 395 389 | 8 254 203 | Total | 98 023 212 | Fid-dawl tal-valutazzjoni ta' l-applikazzjoni[3], u meta titqies l-għotja massima possibbli mill-Fond flimkien mal-possibilità ta' rijallokazzjoni ta' l-approprjazzjonijiet taħt l-intestatura li tirrikjedi nefqa addizzjonali, il-Kummissjoni tipproponi li timmobilizza l-Fond ta' Solidarjetà ta' l-Unjoni Ewropea għal ammont totali ta' EUR 98 023 212, li għandu jkun allokat taħt l-intestatura 3b tal-qafas finanzjarju. Il-Kummissjoni se tippreżenta abbozz ta' baġit ta' emenda (PDAB) sabiex jiddaħħlu fil-baġit ta' l-2008 approprjazzjonijiet speċifiċi għall-impenji u għall-ħlasijiet, imqassma skond il-pajjiż li jibbenefika, kif mitlub mill-Punt 26 tal-Ftehim Interistituzzjonali tas-17 ta’ Mejju 2006. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond ta' Solidarjetà ta' l-UE IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-ġestjoni finanzjarja tajba[4], u b'mod partikulari l-punt 26 tiegħu, Wara li kkunsidraw ir-Regolament tal-Kunsill (KE) Nru 2012/2002 tal-11 ta' Novembru 2002 li jistabbilixxi l-Fond ta' Solidarjetà ta' l-Unjoni Ewropea[5], Wara li kkunsidraw il-proposta mill-Kummissjoni,[6] Billi: (1) L-Unjoni Ewropea ħolqot il-Fond ta' Solidarjetà ta' l-Unjoni Ewropea (il-"Fond") sabiex turi solidarjetà mal-popolazzjonijiet ta’ reġjuni milquta b’diżastri. (2) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu massimu annwali ta’ biljun Euro. (3) Ir-Regolament (KE) Nru 2012/2002 fih id-dispożizzjonijiet li permezz tagħhom il-Fond jista' jiġi mmobilizzat. (4) Il-Greċja ressqet applikazzjoni għall-mobilizzazzjoni tal-Fond, fir-rigward ta' diżastru kkawżat minn ħruq ta' foresti f'Awissu 2007 (5) Is-Slovenja ressqet applikazzjoni għall-mobilizzazzjoni tal-Fond, fir-rigward ta' diżastru kkawżat minn għargħar f'Settembru 2007 IDDEĊIDEW KIF ĠEJ: Artikolu 1 Għall-baġit ġenerali ta' l-Unjoni Ewropea għas-sena finanzjarja 2008, il-Fond ta' Solidarjetà ta’ l-Unjoni Ewropea għandu jiġi mmobilizzat sabiex jipprovdi s-somma ta’ EUR 98 023 212 f’approprjazzjonijiet għall-impenji u għall-ħlasijiet. Artikolu 2 Din id-Deċiżjoni għandha tiġi ppubblikata fil- Ġurnal Uffiċjali ta’ l-Unjoni Ewropea . Magħmul fi Brussell, Għall-Parlament Ewropew Għall-Kunsill Il-President Il-President [1] ĠU C 139, 14.06.2006, p. 1 [2] ĠU L 311, 14.11.2002, p. 3. [3] Il-Komunikazzjoni lill-Kummissjoni SEC(228)428 dwar applikazzjoni għal mobilizzazzjoni tal-Fond tas-Solidarjetà ta’ l-Unjoni Ewropea magħmula mill-Greċja fil-każ ħruq ta' foresti f'Awissu 2007 u l-Komunikazzjoni lill-Kummissjoni SEC(2008)277 dwar applikazzjoniji għal mobilizzazzjoni tal-Fond tas-Solidarjetà ta’ l-Unjoni Ewropea magħmula mis-Slovenja fil-każ ta' għargħar f'Settembru 2007 bl-analiżi tal-Kummissjoni dwar it-talbiet. [4] ĠU C 139, 14.06.2006, p. 1. [5] ĠU L 311, 14.11.2002, p. 3. [6] ĠU C […], […], p. […]